દાદર રેલવે-પોલીસના સિનિયર અધિકારીએ ‘મિડ-ડે’ને કહ્યું હતું કે ‘ગઈ કાલે સવારે પુણેની રેલવે-પોલીસની ઑફિસમાં એક નનામો ફોન આવ્યો હતો, જેમાં દાદર સ્ટેશનને સાંજ સુધીમાં બૉમ્બથી ઉડાવી મૂકવામાં આવશે એવું કહેવામાં આવ્યું હતું. પુણે પોલીસે તરત રેલવે કન્ટ્રોલને ફોન કરી જાણ કરતાં તાબડતોબ ડૉગ-સ્ક્વૉડ, બૉમ્બ-સ્ક્વૉડ સહિત તમામ ટુકડીઓ દાદર સ્ટેશન પર પહોંચી ગઈ હતી અને દાદર સ્ટેશનનાં તમામ પ્લૅટફૉર્મની તપાસ કરી હતી; પણ કંઈ હાથ લાગ્યું નહોતું. જોકે આ ફોનને હળવાશથી લેવાને બદલે ગઈ કાલે મોડે સુધી દાદર પર ભારે બંદોબસ્ત રાખવામાં આવ્યો હતો.’